BESZÁMOLÓ AZ „EMLÉKEINK A JÖVŐ ZÁLOGA” CÍMŰ

EGRI SZAKKÖRRŐL

A szakkört az Új Széchenyi Terv keretén belül, a budapesti Holokauszt Emlékközpont támogatásával kezdtük el 2012 októberében. A 20 fős csoport a 9/1, 9/A, 10/A és a 11/A osztályok diákjaiból alakult.

A szakkör lényege, hogy a tanulók Eger épített örökségén keresztül megismerjék a várost, illetve a városban található főbb nevezetességeket. Az épített örökség megközelítési módja két szempontú. Egyrészt történeti, másrészt vallási.

Az egri vár, majd néhány múzeum (pl. Kopcsik Marcipánia, Történeti tárház) meglátogatása után a diákok megismerkedtek – Jászberényiné Kovács Katalin és Takács Tibor segítségével – a rácok szerepével Egerben, a Rác templommal, valamint a bortermelés és a rácok kapcsolatával városunkban.

Márciusban és áprilisban az egri zsidóság történetével és épített örökségükkel ismerkedhettek meg a diákok: például egri zsidó temető, a két zsinagóga.

Májusban a Líceum és a Bazilika, mint a katolikus hit épített öröksége következik, s ellátogatunk május 5-én a Holokauszt Emlékközpontba és a Terror Háza Múzeumba is.

A Holokauszt emlékközpont anyagából kiállítást szervezünk az iskolánk kollégiumában, melynek két témája lesz:

- A délvidéki események a második világháborúban

- Deportálások 1941-ben

A kiállítást május 7.-től 11.-ig minden osztály megtekintheti iskolánk kollégiumának társalgójában.

Végül a projektet az egri épített örökséget és élményeink összességét adó képekből készült kiállítással zárjuk le június 12-én.

*HOLOKAUSZT EMLÉKNAP*

2012. április 17-én tartottuk a holokauszt emléknapot az iskolánkban melynek bejáratánál felállítottunk egy tablót korabeli fényképekből valamint rövid, de velős leírással, hogy miről is szól ez a nap, mire emlékezünk.

A tabló két héten keresztül látható volt mindenki számára, aki belépett az iskola épületébe.

Április 17-én ugyanakkor egy rádiós emlékműsort is adtunk az iskolarádión keresztül, a nagyszünet előtti óra utolsó tíz percében.

***Kiállítás a kollégiumban***

**Intézményünk 2012 májusában, a városi médiában is szerepelt. A helyi televíziós csatorna híradójában, az alábbi tudósítás jelent meg.**

**Az alábbi linket bemásolva a tudósítás megtekinthető az interneten:** *http://www.tveger.hu/hirekreszlet.php?hir=5070*

**Az 1941-es határon túli deportálás és az 1942-es újvidéki vérengzés képeiből nyílt kiállítás a Bornemissza Gergely Szakközépiskolában. A két időszaki kiállítás tablói a Holocaust Emlékközpont anyagából származnak. A tárlat május 11.-ig látható az iskola kollégiumában.**

Eddig csak a fővárosban lehetett látni ezeket a képeket. A tablók a kamenyec-podolszkiji deportálást és az újvidéki mészárlást mutatják be. 1941 és 1945 között több mint négyszázezer magyar zsidó esett áldozatul a munkaszolgálatnak, a deportálásoknak, a tömegkivégzéseknek. A Bornemissza Gergely Szakközépiskola kollégiumában látható képeket, tablókat a Holocaust Emlékközpont adta kölcsön az iskolának. Az intézményben ugyanis tavaly október óta működik egy történelmi szakkör, melynek célja, hogy a tanulók minél részletesebben megismerjék a magyar történelem eseményeit. A kiállítás május 11.-ig látható az iskolában.

*Kerekes András*

*szakkörvezető*